**Nyomozás**

**Ráhangolódás**

* Próbáljátok minden ujjatok közé egy ceruzát tenni, így összekötve a két kezeteken lévő ujjakat: emeljetek fel egy ceruzát a két kisujjatokkal, hogy egyik vége az egyik kisujjatoknál legyen, másik vége a másik kisujjatoknál. Majd úgy, hogy nem engeditek el az első ceruzát, vegyetek fel még egyet most a két gyűrűsujjatokkal. Ha ez is megvan, akkor jöhetnek a középső ujjak, majd a mutató- és a hüvelykujjak. Ha ügyes vagy, akkor mind az öt ceruzát meg tudod tartani az ujjaiddal.

**Mesehallgatás (10–15 perc)**

* A pedagógus felolvassa a **„Kezeslábas krimi”** című mesét.
* Hallgatás közben lehet „mutogatni” a szereplőket (pl. amikor Gyűrűs ujj beszél, a gyerekek felemelik azt az ujjukat).

**Megbeszélés a mese után:**

* Ki volt a nyomozó?
* Mi volt az ügy, amit meg kellett oldani?
* Ki volt a tettes?
* Miért volt ez vicces történet?
* Mit gondoltok, mit tanít ez a mese az együttműködésről?

**Alibi játék**

* a csoport nyomozókká válik, két gyerek közülük pedig a gyanúsítottak.
* a játék elején megbeszélnek egy ügyet, ami miatt a két ember gyanús
* ezután a két gyanúsított kimegy és megbeszélnek egy alibit, amit mindketten mondani fognak (hol voltak, mit csináltak, mi volt náluk, kivel találkoztak…)
* majd az egyik gyanúsított kihallgatásra kerül: a nyomozók 5 kérdést kérdezhetnek tőle az alibijéről
* majd sorra kerül a másik gyanúsított
* ha a két gyanúsított alibije megegyezik, akkor ártatlannak bizonyulnak, ha nem, a gyanúsítottak letartóztatásra kerülnek